# El manual del &ktouch;

## Aprendre a teclejar amb l'&i18n-ktouch;

### Introducció

#### Què és l'&i18n-ktouch;?

L'&i18n-ktouch; és un programa per a aprendre a mecanografiar.

L'&i18n-ktouch; proveeix textos per a practicar i que s'ajusten a diferents nivells en funció de la vostra destresa. Es pot veure la següent tecla a prémer i el dit que hauríeu d'emprar.

La pantalla principal de l'&i18n-ktouch; La pantalla principal de l'&i18n-ktouch;

L'&i18n-ktouch; és un tutor de mecanografia al tacte dirigit sobretot a l'ús personal. Aprendreu a teclejar amb tots els dits, pas a pas, sense haver de mirar el teclat en tot moment per a trobar les tecles correctes, el qual frena molt.

#### Característiques

En la versió actual, l'&i18n-ktouch; té un gran nombre de característiques útils, com:

- Ve amb dotzenes de cursos diferents en molts idiomes i un còmode editor de cursos.

- Suport per a diferents disposicions de teclat amb l'habilitat d'utilitzar i editar disposicions definides per l'usuari.

- Durant la sessió d'entrenament l'&i18n-ktouch; col·leccionarà comprensibles estadístiques informatives per a ajudar-vos (o al vostre professor) a analitzar el vostre progrés.

S'inclouen moltes altres característiques que es tractaran en els capítols apropiats d'aquest manual.

### Com començar

Veiem una altra captura de pantalla de l'&i18n-ktouch; en acció, aquesta vegada amb un teclat i la lliçó d'entrenament en alemany:

Pantalla principal de l'&i18n-ktouch; Pantalla principal de l'&i18n-ktouch;

Tot i que aprendre mecanografia amb l'&i18n-ktouch; i utilitzar el programa hauria de ser molt senzill, a les següents seccions ens hi endinsarem una mica més.

#### Crear el vostre primer perfil

El primer cop que inicieu l'&i18n-ktouch; s'obrirà una pantalla especial que us ajudarà a crear el vostre primer perfil. Podeu triar el nom del vostre perfil i el nivell de la vostra habilitat teclejant.

El nivell que trieu determinarà el funcionament general de l'&i18n-ktouch;. En el mode principiant, les lliçons es desbloquegen una a una, una vegada les passeu, per a un mecanògraf avançat estaran disponibles totes les lliçons des del començament.

Penseu sobre la vostra elecció, més tard no sereu capaç de canviar el tipus d'un perfil. Però sempre en podreu crear de nous per a revisar aquesta decisió.

Pantalla de benvinguda de l'&i18n-ktouch; Pantalla de benvinguda de l'&i18n-ktouch;

Després de prémer Inicia l'entrenament se us presentarà la pantalla inicial. Aquesta pantalla també serà la primera pantalla visible quan executeu l'&i18n-ktouch; la pròxima vegada.

#### Escollir una lliçó

La pantalla inicial de l'&i18n-ktouch; consisteix d'una barra d'eines i el selector del curs. Per a obtenir més informació, vegeu training_preparation.

Pantalla inicial de l'&i18n-ktouch; Pantalla inicial de l'&i18n-ktouch;

L'&i18n-ktouch; us mostrarà el primer curs disponible per a la disposició de teclat actual.

Podreu alternar entre els cursos o escollir lliçons personalitzades fent clic en les seves miniatures a la part dreta de la finestra.

En algunes plataformes, especialment a &Microsoft; &Windows;, la detecció automàtica de la disposició de teclat no estarà disponible. En aquest cas, haureu de fer clic al botó de la barra d'eines, seleccioneu el submenú Configura el teclat... i escolliu el nom d'una disposició de teclat o alguna disposició de teclat que sigui similar a la vostra. Si el teclat no està inclòs, podeu definir la vostra pròpia disposició de teclat, vegeu create_layouts.

Escolliu la lliçó des de la llista a l'esquerra de la finestra. No podreu triar les lliçons tancades amb atès que són massa difícils per a les vostres habilitats actuals. Aneu passant les lliçons per a desbloquejar les noves. La vista prèvia de la lliçó seleccionada es mostra a la dreta de la llista de lliçons.

Es pot mostrar i ocultar més informació sobre el curs seleccionat utilitzant el botó situat al costat del títol del curs.

Per a acabar, seleccioneu Inicia l'entrenament per a anar a la pantalla de l'&i18n-ktouch; per a la formació.

#### Entrenar

La finestra d'entrenament de l'&i18n-ktouch; mostra tres seccions principals:

1. Algunes estadístiques del teclejat en el rètol informatiu superior.

2. El text que heu de teclejar

3. La visualització del teclat

La pantalla d'entrenament de l'&i18n-ktouch; La pantalla d'entrenament de l'&i18n-ktouch;

La visibilitat de les parts de la pantalla d'entrenament es pot configurar utilitzant el diàleg de configuració per a l'&i18n-ktouch;.

Col·loqueu els dos dits índex sobre les dues tecles al teclat amb les dues petites marques tàctils prop del centre al mig de la fila de caràcters. Un cop fet, els altres dits trobaran les tecles corresponents gairebé de forma automàtica. Els polzes han d'anar sobre la tecla espai, l'única tecla que s'utilitza en mecanografiar. Els altres dits haurien d'anar a les tres tecles adjacents a les tecles marcades a la fila central. Les tecles per al mateix dit s'agrupen pel seu color. Intenteu moure les mans el menys possible i mirar sempre de tornar els dits a la seva posició de repòs després d'haver escrit un caràcter.

Comenceu a escriure el text al centre de la pantalla. La següent tecla a prémer serà ressaltada a la visualització del teclat. Mentre teclegeu podeu cometre errors i prémer la tecla equivocada. En aquest cas els caràcters es mostraran en vermell i haureu de prémer la tecla &Retro; tantes vegades com calgui per a esborrar els caràcters mal escrits.

Una vegada completada una línia de text haureu de prémer la tecla &Intro; per a avançar cap a la línia següent.

La tecla utilitzada per a avançar a la següent línia es pot canviar utilitzant el diàleg de configuració per a l'&i18n-ktouch;.

#### Revisar el vostre progrés

Quan completeu una lliçó de l'&i18n-ktouch;, aquest canviarà a la pantalla de puntuacions. Mostra el vostre entrenament actual i les estadístiques de la lliçó, i mostra un historial gràfic de les sessions d'entrenament anteriors.

El diàleg Estadístiques de l'&i18n-ktouch; El diàleg Estadístiques de l'&i18n-ktouch;

Al diàleg de les estadístiques podreu seleccionar mostrar una lliçó en particular o Totes les lliçons. Això és útil per a distingir entre el rendiment general i l'habilitat en certes lliçons.

Si us sentiu preparat per a la lliçó següent, premeu el botó Lliçó següent a la barra d'eines per a continuar amb la següent lliçó del curs actual o el botó Repeteix la lliçó per a provar de nou les vostres habilitats en la lliçó actual. El botó Lliçó següent només estarà disponible si aconseguiu completar la lliçó.

Per a canviar a alguna altra lliçó o curs, premeu Retorna a la pantalla inicial.

Si no voleu continuar l'entrenament amb l'&i18n-ktouch;, senzillament tanqueu la finestra de l'aplicació.

### Preparar l'entrenament

Gairebé tot a la pantalla inicial de l'&i18n-ktouch; s'explica per si mateix. La barra d'eines superior està destinada a ser el lloc on podeu veure i configurar les opcions de l'&i18n-ktouch;. El selector del curs es pot utilitzar per a veure informació sobre els cursos i canviar entre aquests.

#### Barra d'eines de l'&i18n-ktouch;

A la barra d'eines de l'&i18n-ktouch; resideix el botó de perfil a l'esquerra i el botó de menú de l'aplicació a la dreta.

##### Gestionar els perfils

El botó de perfil amb el nom del vostre perfil a l'esquerra de la barra d'eines de la pantalla inicial es pot utilitzar per a gestionar els perfils de l'&i18n-ktouch;.

Gestió dels perfils a l'&i18n-ktouch; Gestió dels perfils a l'&i18n-ktouch;

Podeu revisar les opcions dels perfils existents, suprimir o crear un perfil nou utilitzant el botó .

Per a canviar al mode de revisió premeu Edita. Per a seleccionar un perfil i tornar a la pantalla inicial premeu Usa el perfil seleccionat.

Revisió de la informació del perfil Revisió de la informació del perfil

##### El menú de l'&i18n-ktouch;

El menú de l'&i18n-ktouch; es pot obrir utilitzant el botó a la barra d'eines de la pantalla inicial.

El menú de l'&i18n-ktouch; El menú de l'&i18n-ktouch;

A continuació trobareu una llista dels elements de menú amb les seves descripcions curtes.

&Ctrl;&Maj;F Mode de pantalla completa

- Alterna el mode de pantalla completa de l'&i18n-ktouch;.

Editor de cursos i la disposició de teclat...

- Obre la finestra de l'editor de l'&i18n-ktouch;.

Configura l'Entrenador de mecanografia...

- Mostra el diàleg de configuració per a l'&i18n-ktouch;.

Configura les dreceres de teclat...

- Configura les dreceres que voleu associar amb algunes accions.

Configura el teclat...

- Una drecera cap al mòdul d'&systemsettings; per a configurar les opcions del teclat. D'utilitat per a preparar l'entrenament sobre una disposició de teclat diferent.

  Sobre les plataformes que no tenen suport per a la detecció de la disposició de teclat de forma automàtica, especialment &Microsoft; &Windows;, on aquesta entrada se substitueix per un submenú per a seleccionar manualment la disposició de teclat de l'&i18n-ktouch;.

L'&i18n-ktouch; té la configuració comuna al &kde; i els elements del menú Ajuda. Per a obtenir més informació, llegiu la secció sobre El menú Ajuda en els Fonaments del &kde;.

##### El diàleg de configuració

Podeu personalitzar força l'&i18n-ktouch;. Les opcions són d'aplicació globalment a tots els perfils. Obriu el diàleg de configuració prement el botó a la part dreta de la barra d'eines a la part superior de la pantalla inicial i després escolliu Configura l'Entrenador de mecanografia.

Configuració de l'entrenament

- En aquest diàleg podreu seleccionar les opcions que controlen l'aspecte de la finestra del tutor i com es comportarà l'&i18n-ktouch; durant l'entrenament.

  Opcions de l'entrenament Opcions de l'entrenament

  La casella de selecció Força la correcció dels errors d'escriptura es pot utilitzar per a controlar si els errors d'escriptura s'han de corregir.

  Podeu controlar la visibilitat de les estadístiques i les subfinestres de teclat durant l'entrenament utilitzant les caselles de selecció Mostra el teclat i Mostra les estadístiques en temps real.

  La tecla a prémer per a anar a la següent línia del text d'entrenament es pot triar entre dues opcions, &Intro; o &Space;.

  Els Límits de desbloqueig de les lliçons es poden utilitzar per a escollir les opcions que controlen el desbloqueig de les lliçons de nivell superior. L'&i18n-ktouch; comprova els límits indicats al final de cada nivell i decideix si ha de desbloquejar la següent lliçó. Si la velocitat de tecleig en caràcters per minut i la correcció estan ambdues per sobre o igual que als Límits de desbloqueig de les lliçons, l'&i18n-ktouch; desbloquejarà la lliçó de nivell superior.

Configuració del color

- En aquest diàleg podreu afinar els colors emprats per l'&i18n-ktouch;.

  Configuració del color Configuració del color

  Podeu seleccionar el color de fons per a la tecla de cada dit.

#### Seleccionar un curs i la lliçó

L'&i18n-ktouch; detecta automàticament la disposició de teclat i només mostrarà els cursos optimitzats per a aquesta.

En algunes plataformes, especialment a &Microsoft; &Windows;, la detecció automàtica de la disposició de teclat no estarà disponible. Utilitzeu el menú de l'aplicació per a seleccionar la disposició de teclat de forma manual.

##### Alternar entre els cursos

Si hi ha més d'un curs disponible per a la vostra disposició de teclat, podreu escollir el vostre preferit utilitzant els botons i situats a la dreta de l'etiqueta amb el nom del curs. Si només hi ha un curs, els botons no seran visibles.

##### Desbloquejar les lliçons

Si heu escollit Tinc poca o nul·la experiència en mecanografia durant la creació inicial del perfil, trobareu que algunes de les lliçons estan bloquejades. Aquests elements estaran marcats amb una icona i no s'hi podrà accedir fins a passar per les lliçons anteriors.

Les opcions per a passar les lliçons es poden canviar utilitzant el diàleg de configuració per a l'&i18n-ktouch;.

##### Entrenar sobre una disposició de teclat diferent

Amb l'&i18n-ktouch; és possible utilitzar qualsevol disposició de teclat per a l'entrenament. Només heu de prémer els botons que són ressaltats per l'entrenador, independentment de les etiquetes al teclat físic.

Seleccioneu Configura el teclat... al menú de l'aplicació per a seleccionar una disposició de teclat diferent. Després d'això, l'&i18n-ktouch; s'adaptarà en conseqüència i us presentarà els seus cursos per a aquesta disposició.

En algunes plataformes sense detecció automàtica de la disposició de teclat, especialment a &Microsoft; &Windows;, primer haureu de configurar el sistema operatiu per a utilitzar la disposició sobre la qual voleu entrenar i després seleccioneu la mateixa disposició a l'&i18n-ktouch; mitjançant el menú de l'aplicació.

### Entrenar de forma eficient

#### Tècniques d'entrenament

D'ara endavant, trobareu alguns consells generals sobre les tècniques per a aprendre a mecanografiar.

##### Una velocitat constant

Per a ser eficient quan s'està aprenent a mecanografiar, és important no limitar-se a intentar teclejar tan de pressa com sigui possible, sinó mantenir una velocitat constant i trobar un ritme natural en prémer les tecles.

##### La precisió és un rei

La següent qüestió important és centrar l'atenció en la precisió. Només si domineu l'ús de les tecles actualment desbloquejades, el qual vol dir que fareu molt pocs errors, a les lliçons següents tindreu l'oportunitat de manejar més tecles. Cal tenir present que us convertireu gairebé automàticament en un mestre si cometeu pocs errors i estalviareu un temps preciós si no n'heu de corregir gaires.

Aquesta és també la raó per la qual el nivell de precisió predeterminat per a desbloquejar la següent lliçó és del 98%, mentre que els requisits de velocitat són força moderats, amb només 180 caràcters per minut.

##### La correcció dels errors

Si heu comès errors, és important corregir-los de manera eficient. La correcció de caràcters individuals és gairebé sempre més lenta que la correcció de la paraula sencera. En aquest últim cas, només haureu de prémer &Ctrl;&Retro; i tornar a escriure la paraula. La sobrecàrrega mental per a això és molt petita. Per al primer cas d'ús, primer cal localitzar l'error, suprimir amb precisió la ubicació de l'error i determinar la part que falta de la paraula que tornareu a teclejar. Això requereix molta més concentració que quan es torna a escriure la paraula sencera.

#### Fer una pausa durant la sessió d'entrenament

##### Automàticament

Si obriu qualsevol diàleg o canvieu entre aplicacions durant una sessió d'entrenament, l'entrenament es posarà en pausa i el temporitzador s'aturarà fins que doneu el focus de nou a la finestra de l'&i18n-ktouch; i premeu qualsevol tecla.

La sessió d'entrenament també es posarà en pausa si no hi ha activitat per part de l'usuari durant cinc segons.

##### Manualment

Podeu fer una pausa manualment durant la sessió utilitzant el botó a la barra d'eines.

Si feu clic sobre el botó a la barra d'eines, l'&i18n-ktouch; farà una pausa en la sessió actual i mostrarà un menú superposat amb algunes accions addicionals.

El menú de l'&i18n-ktouch; durant una pausa El menú de l'&i18n-ktouch; durant una pausa

### Seguir el progrés de l'entrenament

Després de completar una lliçó, no tornareu immediatament a la pantalla inicial. En comptes d'això, es mostrarà una pantalla de resum i d'estadístiques especial.

#### Estadístiques de la velocitat i exactitud

Pàgina de progressos amb la pantalla de puntuació Pàgina de progressos amb la pantalla de puntuació

##### Filtrar per lliçó

Amb l'ajuda de la pàgina de les estadístiques sobre la velocitat i la precisió podreu revisar el vostre progrés durant l'aprenentatge i identificar els vostres punts febles.

Les dades estadístiques es poden filtrar per lliçó utilitzant la llista desplegable al costat de l'etiqueta Engloba. Aquesta característica pot ser útil per a controlar el progrés en la lliçó actual i comparar aquest progrés amb el progrés en altres lliçons.

Abast de les estadístiques al menú desplegable Abast de les estadístiques al menú desplegable

Les dades addicionals sobre la sessió es poden veure en les superposicions. Si passeu el cursor del ratolí sobre un punt del gràfic, l'&i18n-ktouch; mostrarà les estadístiques de la sessió corresponent.

Progrés per lliçó Progrés per lliçó

#### Estadístiques dels errors

La pantalla de puntuació es pot alternar per a mostrar la taxa d'errors per a cada tecla amb el menú desplegable al costat de l'etiqueta Mostra.

Alternant el mode de les estadístiques Alternant el mode de les estadístiques

En aquest mode, l'&i18n-ktouch; mostrarà un diagrama de barres amb els errors per a cada tecla durant l'última sessió d'entrenament.

Gràfic dels errors amb les tecles Gràfic dels errors amb les tecles

Podreu alternar al gràfic de lliçons utilitzant el mateix menú desplegable al costat de l'etiqueta Mostra.

Si heu passat la lliçó, podreu optar per començar a entrenar immediatament a la següent lliçó prement Lliçó següent a la barra d'eines. En cas contrari, podreu repetir la lliçó actual amb Repeteix la lliçó o tornar a la pantalla inicial amb el botó restant.

## Estendre l'&i18n-ktouch;

### Crear lliçons

Podeu crear amb facilitat el vostre propi curs d'entrenament utilitzant el curs integrat de l'&i18n-ktouch; i l'editor de disposicions de teclat. Premeu el botó a la part dreta de la barra d'eines de la pantalla inicial del curs i després escolliu Editor de cursos i la disposició de teclat.... Podreu escollir obrir un fitxer de curs o crear un curs buit des de zero o mitjançant un curs existent com a plantilla.

No podreu editar els cursos integrats, fins i tot si teniu accés d'escriptura a la carpeta d'instal·lació.

Finestra principal de l'Editor de cursos i la disposició de teclat Finestra principal de l'Editor de cursos i la disposició de teclat

#### Propietats del curs

Les propietats del curs es poden escollir utilitzant l'assistent de creació de cursos de l'&i18n-ktouch;. Per a invocar aquest assistent, haureu de prémer el botó a la barra d'eines de la finestra Editor de cursos i la disposició de teclat.

La primera pàgina de l'assistent de creació de l'&i18n-ktouch; permet escollir el tipus de les dades. Seleccioneu Curs i premeu Següent.

Triant el tipus Triant el tipus

La segona pàgina de l'assistent permet escollir el títol, la disposició de teclat i la descripció del curs.

Segona pàgina de l'assistent Curs nou Segona pàgina de l'assistent Curs nou

El títol del curs és important per a l'entrada al menú de selecció ràpida en la llista de cursos i per a les estadístiques.

La descripció s'ha d'utilitzar per a incloure informació sobre l'autor de la lliçó i la font de les dades de la lliçó, si n'hi ha. Aquesta descripció es pot mostrar prement el botó a la pantalla inicial de l'&i18n-ktouch;.

Una vegada hàgiu finalitzat amb la introducció dels valors adequats, premeu Següent.

Tercera pàgina de l'assistent Curs nou Tercera pàgina de l'assistent Curs nou

Amb la tercera pàgina de l'assistent, podreu escollir un altre curs com a plantilla per al vostre curs. Seleccioneu el curs des de la llista i premeu Finalitza.

Finestra d'edició d'un curs nou Finestra d'edició d'un curs nou

L'&i18n-ktouch; obrirà la finestra de l'editor de cursos preparat per a la introducció de les vostres dades del curs.

#### Afegir lliçons

Un curs és un conjunt ordenat de lliçons. Per a ser eficient en l'aprenentatge de mecanografia, el contingut del curs haurà de complir alguns requisits.

Trieu un nom significatiu per a la lliçó

- Per a cada nivell podreu especificar els caràcters nous/tecles que hi ha a la lliçó. Val la pena incloure els caràcters nous en el títol de la lliçó. Feu clic sobre una etiqueta de nom a la llista Lliçons: i introduïu un nom significatiu.

  ##### Exposició raonada

  El text que introduïu com a títol de la lliçó es mostrarà com a text informatiu de la lliçó a la pantalla inicial de la llista de cursos. Serà molt més fàcil per a l'usuari triar la lliçó si té un títol significatiu.

La primera lliçó haurà de cobrir les tecles inicials

- En general, un teclat té dues marques hàptiques per a les tecles en la segona fila que pertanyen als dits índex. Aquestes dues tecles i les tres adjacents són les tecles inicials. Aquestes són asdfjkl; per a una disposició de teclat EUA.

  ##### Exposició raonada

  Aquestes vuit tecles són la posició inicial de cada dit. Cal interioritzar la ubicació d'aquestes primeres tecles per a aprendre a mecanografiar amb èxit.

Presenteu dues tecles noves per lliçó

- L'ordre de desbloqueig de les tecles no és fix, però usualment les tecles s'introdueixen en parells que pertanyen al mateix dit d'ambdues mans. Seguiu el camí des de les tecles inicials fins a les més llunyanes. Per tant, en la quarta fila s'introduirà l'última. Prefereixo les tecles per a caràcters importants del vostre idioma, d'aquesta manera es pot condicionar una mica el patró d'introducció. Per exemple, en els accents francesos són realment importants, això mereix una lliçó centrada sols en les tecles dels accents.

  ##### Exposició raonada

  Si s'introdueixen més tecles, l'alumne podria sentir-se aclaparat per la dificultat de la lliçó i perdre la seva motivació. Introduïu primer les tecles més importants per a poder formar abans les paraules.

Feu un èmfasi addicional sobre les tecles noves

- Assegureu-vos que els caràcters de les tecles de recent introducció són els més o menys utilitzats amb molta freqüència en el text de la lliçó.

  ##### Exposició raonada

  Si l'alumne passa una lliçó, ja hauria de dominar les tecles noves. Això només és possible si la lliçó conté una quantitat significativa de caràcters nous.

Intercaleu les lliçons amb tecles noves amb les lliçons repetides

- Cada dues o tres lliçons, afegiu una lliçó repetida sense tecles noves. Aquestes hauran de tenir una barreja de caràcters que cobreixi tots els introduïts.

  ##### Exposició raonada

  Aquestes lliçons ajuden a reforçar els coneixements adquirits, així com a proporcionar una forma de comprovar el nivell de formació general. També és més adequat repetir l'entrenament per a millorar encara més la destresa general pròpia de la mecanografia.

Creeu lliçons dedicades a majúscules/minúscules

- Hi haurà d'haver diverses lliçons centrades sobretot a posar en majúscules. Idealment, aquesta s'introdueix en múltiples passos: en un primer moment, només la tecla &Maj; esquerra, després la dreta, després ambdues i tot seguit una o més lliçons repetides.

  ##### Exposició raonada

  El domini de posar en majúscula és la part més difícil d'aprendre en la mecanografia. Per tant, cal esforçar-se una mica en aquestes lliçons.

Cobriu tota la disposició de teclat

- Això inclou els caràcters i símbols accessibles a través d'altres modificadors que &Maj;. De manera ideal, cal cobrir cada caràcter, nombre i símbol que està imprès en un teclat real.

  ##### Exposició raonada

  Com més vegades es fa un curs, més pot aprendre un alumne. També manté interessant el curs per als mecanògrafs més avançats.

Utilitzeu el botó per a afegir una lliçó nova del curs, el botó per a eliminar la lliçó seleccionada del vostre curs i els botons / per a tornar a organitzar les lliçons del curs.

Aneu amb compte en eliminar les lliçons. Si ho feu, podríeu restablir el progrés de desbloqueig dels usuaris del curs. Si esteu planejant revisar un curs a fons, en general és millor utilitzar el curs existent com a base per a un de nou.

El contingut de la lliçó es pot editar utilitzant el camp d'edició inferior dret. Podeu copiar fragments de text des del vostre editor de text preferit i enganxar-los en aquest camp.

Utilitzeu el botó per a obrir un fitxer de text genèric que es carregarà al camp de text de la lliçó.

El botó es pot utilitzar per a condicionar el text de la lliçó. L'editor de l'&i18n-ktouch; canviarà el text de manera que cada línia de la lliçó no excedeixi dels 60 caràcters recomanats.

Assumirem que voleu afegir una lliçó nova. No obstant això, hi ha algunes directrius que potser voldreu considerar:

Doneu un títol descriptiu a les lliçons

- Indiqueu els caràcters nous, si n'hi ha, o bé expliqueu com és la lliçó.

  ##### Exposició raonada

  Els bons títols simplifiquen trobar el curs correcte si es vol entrenar sobre quelcom específic.

El text de la lliçó haurà d'estar compost de paraules i frases reals

- De manera òptima, una lliçó forma un text contigu comprensible sobre un tema escollit lliurement.

  ##### Exposició raonada

  L'entrenament amb paraules i frases reals és més eficaç que amb combinacions de caràcters a l'atzar, ja que està més a prop d'un teclejat real. I és més divertit.

Eviteu combinacions de caràcters que no siguin paraules

- Això pot ser impossible en les primeres lliçons, on només hi ha disponibles uns pocs caràcters, però tan aviat com sigui possible només s'hauran d'utilitzar paraules reals. No utilitzeu mai paraules mal escrites.

  ##### Exposició raonada

  Combinacions de caràcters aleatoris són difícils d'escriure i poques vegades es troben en el tecleig del dia a dia. En canvi, les paraules mal escrites són confuses, fins i tot donen un valor negatiu a l'aprenentatge, ja que els alumnes podrien memoritzar una ortografia equivocada.

El text de la lliçó haurà de tenir aproximadament uns 600 caràcters

- Poden ser més llargues, fins a 1200 caràcters està bé, però s'han d'evitar lliçons més curtes. Això és especialment cert per a les lliçons repetides.

  ##### Exposició raonada

  Mantenir-se dins d'aquest interval assegura que un mecanògraf no entrenat (~120 caràcters per minut) pugui finalitzar una lliçó en cinc o deu minuts. Lliçons més llargues són frustrants, més curtes són ineficaces.

##### Controls de qualitat a l'editor de text de la lliçó

Control de qualitat a la finestra d'edició de cursos Control de qualitat a la finestra d'edició de cursos

A dalt hi ha una captura de pantalla de l'editor de cursos carregat amb una lliçó problemàtica que mostra un dels controls de garantia de qualitat integrat: si una lliçó conté caràcters que no estan disponibles en aquesta lliçó, perquè no es troben entre els caràcters nous configurats en aquesta lliçó o qualsevol anterior, es ressaltaran en vermell. També hi ha una comprovació per a les línies massa llargues, resultaran en un color apagat per als caràcters després de la columna permesa.

Al costat esquerre hi ha un llistat de tots els fitxers que coneix l'&i18n-ktouch;, tant els integrats com els creats per l'usuari. Si l'usuari selecciona un recurs integrat a l'editor, aquest esdevindrà un visualitzador senzill. Si l'usuari selecciona una disposició de teclat, el programa s'adaptarà de manera adequada.

### Crear disposicions de teclat

Podeu crear les vostres pròpies disposicions de teclat utilitzant l'editor integrat de l'&i18n-ktouch;. El millor és començar amb una disposició existent, i utilitzar-la com a base per a una de pròpia. D'aquesta manera us estalviareu un munt de treball.

#### Propietats de la disposició de teclat

Les propietats dels cursos es poden escollir utilitzant l'assistent per a la creació de disposicions de teclat de l'&i18n-ktouch;. Per a invocar aquest assistent, haureu de prémer el botó a la barra d'eines de la finestra Editor de cursos i disposicions de teclat.

La primera pàgina de l'assistent de l'&i18n-ktouch; per a la creació, permet escollir el tipus de les dades. Seleccioneu Disposició de teclat i premeu Següent.

Triant el tipus Triant el tipus

La segona pàgina de l'assistent permet escollir el títol i el nom de la disposició.

Segona pàgina de l'assistent Disposició nova Segona pàgina de l'assistent Disposició nova

El títol de la disposició és important per a la selecció ràpida de l'entrada del menú a la llista de disposicions del menú de configuració de l'&i18n-ktouch; i per a les estadístiques.

El nom de la disposició l'utilitzarà internament l'&i18n-ktouch; com a nom de la disposició.

Tercera pàgina de l'assistent Disposició nova Tercera pàgina de l'assistent Disposició nova

Utilitzant la tercera pàgina de l'assistent, podreu escollir una altra disposició com a plantilla per a la vostra. Seleccioneu el curs de la llista i premeu Finalitza.

Finestra d'edició d'una Disposició nova Finestra d'edició d'una Disposició nova

L'&i18n-ktouch; obrirà la finestra de l'editor preparada per a introduir les dades de la disposició de teclat.

#### Afegir tecles

Utilitzeu el botó Tecla normal per a afegir una tecla normal o el botó Tecla especial per a afegir una tecla especial (tecles modificadores, &Space;, &Retro;, , Bloq Maj o &Intro;) per a la disposició. El botó Elimina es pot utilitzar per a eliminar una tecla seleccionada de la vostra disposició. L'escala es pot canviar utilitzant el control lliscant a la part dreta de la barra d'eines de l'editor.

Les propietats individuals de les tecles es poden editar utilitzant la subfinestra inferior de la finestra de l'editor.

##### Tecles normals

És fàcil canviar la mida o les propietats d'una tecla.

Comenceu fent clic sobre la tecla que voleu canviar. Això la seleccionarà com la tecla actual.

Ara hi ha 4 quadrats a les cantonades de la tecla. Arrossegant-los, podreu arrossegar la vora de la tecla a una ubicació nova. Arrossegant la tecla sencera podreu canviar la posició clau a la disposició.

Les característiques numèriques de la geometria de la tecla també es poden canviar utilitzant la secció Geometria de la subfinestra a la part inferior de la finestra de l'editor.

Editant les propietats individuals d'una tecla Editant de les propietats individuals d'una tecla

La subfinestra inferior també es pot utilitzar per a escollir el dit per a prémer la tecla i alternar el marcador hàptic per a aquesta.

###### Caràcters de tecla

Els caràcters que es mostraran en una tecla es poden canviar utilitzant la secció Caràcters de la subfinestra a la part inferior de l'editor.

Editant la posició del caràcter Editant la posició del caràcter

Podeu afegir un caràcter prement el botó . Es pot eliminar un caràcter seleccionat prement el botó .

També podeu seleccionar la posició individual dels caràcters sobre la tecla fent doble clic sobre la columna Posició.

##### Modificadors

Hi ha diverses tecles modificadores que es poden definir a l'&i18n-ktouch;. Es poden editar com a tecles normals, però és útil conèixer l'identificador de la tecla modificadora per a utilitzar-lo segons correspongui. La taula d'identificadors de tecles modificadores és la següent.

##### Tecles modificadores

Tecla modificadora | ID del modificador a l'&i18n-ktouch;
&Alt; | `altgr`
&Maj; | `left_shift` o `right_shift`

### Lliçons personalitzades

La característica de les lliçons personalitzades permet estendre el vostre material de formació d'una manera fàcil però escollint un text arbitrari.

Les lliçons personalitzades estan recollides en un curs especial, el curs Lliçons personalitzades, sempre disponible just al costat dels cursos integrats normals.

Curs de lliçons personalitzades Curs de lliçons personalitzades

Aquest curs especial generalment funciona com qualsevol altre, l'entrenament i la recopilació d'estadístiques funcionen com de costum. En fer clic al botó Afegeix una lliçó nova o Edita (una icona de llapis per a les lliçons existents) us presentarà una versió reduïda de l'editor de lliçons normal.

Editor de lliçons personalitzades Editor de lliçons personalitzades

L'editor ressaltarà les seccions problemàtiques als textos de la vostra lliçó. Els caràcters que no es poden teclejar en la vostra disposició de teclat es mostraran en un fons vermell fosc, les línies que es consideren massa llargues utilitzen un fons rosa per als caràcters sobrants. L'&i18n-ktouch; requereix que cada línia de la lliçó no excedeixi el límit recomanat de 60 caràcters.

Utilitzeu el botó Fet per a confirmar les vostres edicions o tancar la finestra de l'editor per a cancel·lar-les.

Totes les lliçons personalitzades s'emmagatzemen de forma individual per perfil i disposició de teclat. Utilitzeu-ho per a gestionar els diferents conjunts de lliçons en funció de la situació específica de l'entrenament.

### Compartir els vostres resultats

És possible desar els vostres cursos i disposicions de teclat en fitxers separats fora de la base de dades local de l'&i18n-ktouch;.

#### Exportar/Importar

Per a exportar un curs o disposició de teclat en un fitxer separat escolliu l'element corresponent a la llista de la part esquerra de la finestra Editor de cursos i la disposició de teclat de l'editor i premeu el botó Exporta de la barra d'eines.

L'&i18n-ktouch; obrirà un diàleg estàndard del &kde; per a desar. La descripció d'aquest diàleg en detall es troba en el capítol Obrir i desar fitxers en els Fonaments del &kde;.

Podeu escollir el nom i la ubicació del fitxer &XML; que voleu desar.

Si trobeu que val la pena compartir els vostres fitxers amb més usuaris, si us plau, envieu-los amb alguna descripció a la llista de correu del kde-edu.

Les dades han d'estar llicenciades sota la Llicència pública general de &GNU;, versió 2 per a incloure-les en la instal·lació predeterminada de l'&i18n-ktouch;.

Per a importar els vostres fitxers de dades a l'&i18n-ktouch;, premeu el botó Importa de la barra d'eines i escolliu el fitxer &XML; exportat anteriorment utilitzant l'&i18n-ktouch;.

## Crèdits i llicència

&i18n-ktouch;

El &ktouch;, Copyright 1999-2007 per

- Håvard Frøiland &Haavard.Froeiland.mail;

- Andreas Nicolai andreas.nicolai@gmx DOT net

El &ktouch;, Copyright 2011-2019 per Sebastian Gottfried sebastiangottfried@web DOT de.

Col·laboradors:

- Frank Quotschalla, traductor del fitxer de teclat i d'entrenament a l'alemany, així com la traducció.

- Ernesto Hernández-Novich, teclat llatinoamericà

- João Miguel Neves, teclat portuguès

- Henri Girard, teclat francès

Un agraïment especial a tothom (que no hagi estat mencionat) col·laboradors amb els fitxers de teclat i de lliçó.

Traductor de la documentació: Daniel Fortuny Anguera dfortuny@pie.xtec.es

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;